(แก้ไข) ตลท. แขวน SP หุ้น AI รอบบ่าย หลังผู้สอบบัญชีไม่แสดงความเห็นต่องบการเงิน
ตลท.ขึ้นเครื่องหมาย SP หุ้น AI รอบบ่ายหลังไม่ส่งงบการเงิน
27 มี.ค. 2558

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้ขึ้นเครื่องหมาย SP และ NP บริษัท เอเชียน อินซูเลเตอร์ จำกัด (มหาชน) หรือ AI เนื่องจากกรณีผู้สอบบัญชีไม่แสดงความเห็นต่องบการเงินสิ้นสุดวันที่ 31 ธันวาคม 57
ทั้งนี้ ตามที่บริษัท เอเชียน อินซูเลเตอร์ จำกัด (มหาชน) หรือ AI มิได้นำส่งงบการเงินประจำปีสิ้นสุดวันที่ 31 ธันวาคม 57 ภายในระยะเวลาที่กำหนด ตลาดหลักทรัพย์จึงขึ้นเครื่องหมาย SP (Suspension) ตั้งแต่วันที่ 3 มีนาคม 2558 ต่อมาเมื่อวันที่ 27 มีนาคม 2558
ขณะที่ บริษัทได้นำส่งงบการเงินฉบับที่ผ่านการตรวจสอบดังกล่าว มายังตลาดหลักทรัพย์ โดยผู้สอบบัญชีไม่แสดงความเห็นต่องบการเงินของบริษัททำให้ตัวเลขผลการดำเนินงานและฐานะการเงินของบริษัทที่ปรากฏในงบการเงินอาจไม่แสดงค่าที่แท้จริงของกิจการ ซึ่งสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อาจสั่งการให้บริษัทแก้ไขงบการเงินได้
โดยตลาดหลักทรัพย์ จึงขึ้นเครื่องหมาย SP เพื่อห้ามการซื้อหรือขายหลักทรัพย์ของ AI ตั้งแต่การซื้อขายรอบบ่ายของวันที่ 27 มีนาคม 2558 เพื่อให้ผู้ถือหุ้นและผู้ลงทุนทั่วไปมีเวลาในการพิจารณารายงานของผู้สอบบัญชีประกอบกับตัวเลขในงบการเงินและหมายเหตุประกอบงบการเงินอย่างระมัดระวัง โดยจะอนุญาตให้ซื้อขายหลักทรัพย์ของ AI พร้อมกับการขึ้นเครื่องหมาย NP ตั้งแต่การซื้อขายรอบเช้าวันที่ 30 มีนาคม 2558 จนกว่า AI จะนำส่งงบการเงินฉบับแก้ไขหรือจนกว่าจะได้ข้อสรุปว่าไม่ต้องแก้ไขงบการเงิน